Վիքթոր Օրպան Հունգարիոյ վարչապետը, որ ֆաշիստական ձգտումներ ունի – որ ի դէպ ոճրագործ Սաֆարովը յանձնեց Ատրպէյճանին – կտրուկ կերպով դէմ է գաղթականներ ընդունելու: Ծայրայեղական ազգայնական Մարին Լըփէնը, քիչ կը մնար որ յաջողէր Ֆրանսայի նախագահական վերջին ընտրութեան, իր հակա-գաղթականական քաղաքականութեան վայելած ժողովրդականութեամբ. երբ մէկ երկիր ընդունի գաղթականները եւ ուրիշ մը մերժէ` ինչպէ՞ս կարելի պիտի ըլլայ պահպանել Շենկէնի սկզբունքը` սահմանները բաց պահելու Եւրոպայի մէջ: